Delawaren lippu

Delawaren lippu on Yhdysvaltain osavaltio Delawaren virallinen tunnus sen sinetin ohella. Lipussa on osavaltion vaakuna keltaisessa vinoneliössä turkoosia taustaa vasten. Vinoneliön alapuolelle on kirjattu päivämäärä, 7. joulukuuta 1787, jolloin Delawaresta tuli ensimmäinen osavaltio, joka ratifioi Yhdysvaltain perustuslain. Lipun mittasuhteet ovat 2:3. Nykyinen lippu otettiin käyttöön 24. heinäkuuta 1913.

Lähteet 

Lippu
Yhdysvaltain osavaltioiden liput